ධනපති පාර්ශවවලට එරෙහි වෙමින් කම්කරුවන්ගේ අයිතිය ගැන නිරන්තරයෙන් සිතූ බාලාතම්පෝ සහෝදරයා අපි දුටු සැබෑ වෘත්තීය සමිති නායකයකු බව ඇමැති වාසුදේව නානායක්කාර මහතා පවසයි.බාලාතම්පෝ මහතාගේ අභාවය පිළිබඳ ශෝක පණිවිඩයක් නිකුත් කරමින් එසේ ප්‍රකාශ කරන නානායක්කාර මහතා මෙසේ ද කියා සිටී.පුද්ගලික අංශයේ ප්‍රබල වෘත්තීය සමිතියක් වූ ලංකා වෙළෙඳ කර්මාන්ත හා පොදු සේවක සංගමයේ (සී.එම්.යූ) ප්‍රධාන ලේකම් බාලාතම්පෝ සහෝදරයා ඉකුත් 1දා පන්ති ව්‍යාපාරයෙන් සදහටම වියෝවීම අප සැමට බලවත් සංවේගයක් දනවන්නකි.බාලාතම්පෝ සහෝදරයා ලංකා ඉතිහාසයේ යටත්විජිත යුගය, සමාජ ප්‍රජාතන්ත්‍රවාදී යුගය, නව ලිබරල් ධනවාදී යුගය යන යුග තුනම යා කළ අත්දැකීම් රැසක් වෘත්තීය සමිති ව්‍යාපාරයට එක් කළ දැවැන්ත නායකයෙක් විය.